Todd Bowden , strákur úr hverfinu , uppgötvar að gamall maður í nágrenninu , Arthur Denker , er gamall nasisti og stríðsglæpamaður . Bowden ræðir þetta við Denker og vill semja við hann . Hann lofar að tilkynna hann ekki til yfirvalda ef Denker segir honum sögur úr útrýmingarbúðum nasista í seinni heimsstyrjöldinni . Denker samþykkir þetta og Bowden byrjar ... Lesa meira Todd Bowden , strákur úr hverfinu , uppgötvar að gamall maður í nágrenninu , Arthur Denker , er gamall nasisti og stríðsglæpamaður . Bowden ræðir þetta við Denker og vill semja við hann . Hann lofar að tilkynna hann ekki til yfirvalda ef Denker segir honum sögur úr útrýmingarbúðum nasista í seinni heimsstyrjöldinni . Denker samþykkir þetta og Bowden byrjar að heimsækja hann reglulega til að hlusta á sögurnar . Eftir því sem Bowden heyrir fleiri sögur , því meira hefur það áhrif á persónuleika hans . ... minna Sá þessa mynd langt síðan . Hún kom mér nokkuð á óvart . Átti von á virkilega leiðinlegri mynd . En hún er virkilega athyglisverð mynd að horfa á . Svo er hún einnig byggð á sögu Stephen King , og er hún fyrir vikið mjög óvenjuleg mynd ( miðað við hvernig sögur Stephen skrifar ) . Ian Mckellen er orðinn einn uppáhaldsleikarinn minn eftir að hafa séð hann sem Gandalf í LOTR myndunum . Og hér sýnir hann mjög fína takta sem hershöfðinginn dularfulli . Svo er Brad Renfro ( Home Improvement ) einnig fínn í hlutverki stráksins sem reynir að komast að sannleikanum um persónu Ians . Takið þessa með sem gamla og dæmið sjálf . Í kjölfar X-MEN 2 fara menn að velta fyrir sér myndum sem Bryan Singer hefur gert . Hann hefur gert myndir eins og X-MEN , Usual Suspects og þessa , Apt Pupil . Apt Pupil fjallar um ungan dreng sem hefur brennandi áhuga á öllu því sem viðkemur seinni heimstyrjöldinni . Þessi áhugi er í raun þráhyggja og hann lifir sig hættulega mikið inn í þenna tíma . Dag einn rekst hann á kunnuglegan mann ( snilldarlega leikinn af Ian McKellen ) og þegar hann fer að athuga málið kemst hann að því að þessi maður er gamall og eftirlýstur nasistaforingi . Strákurinn fer að kúga manninn með skelfilegum afleiðingum . Apt Pupil er feykilega vel skrifuð og vönduð kvikmynd . Leikararnir eru frábærir en það er klárlega Ian McKellen sem stelur senunni . Apt Pupil ætti að fást á öllum betri myndbandaleigum . Unglingspiltur uppgötvar að gamall maður sem býr í hans nágreni er fyrrverandi nasistaforingi sem tók virkan þátt í útrýmingu gyðinga í helförinni . Þar sem pilturinn er mjög áhugasamur um þetta tímabil semur hann við gamla manninn um að hann muni ekki segja til hans ef hann fái að heyra sögur úr stríðinu , nánar tiltekið úr gyðingabúðunum . Samskipti þeirra tveggja og þær afleiðingar sem þau hafa er síðan rauði þráðurinn í myndinni . Það sem drengurinn sagðist í upphafi hafa mestan áhuga á var að skilja hvers vegna nasistarnir í útrýmingarbúðunum frömdu þessi ódæðisverk og hvað þeir voru að hugsa . Myndinni tekst samt engan vegin að gera þessu skil . Hún á sínar stundir eins og til dæmis ógnvekjandi draumasenur úr " gyðingasturtuklefunum " en yfir heildina er lítið hérna til að mæla með . Mörgum finnst þessi mynd fara óvarlega með eins viðkvæmt mál og gyðingamorðin og ég verð nú að vera sammála því að hluta til .